25. ΝΟΜΟΣ υπ’ αριθ. 636 της 11/21 Ιουλ. 1977 (ΦΕΚ Α΄ 199) Περί ιδρύσεως παρά τη Ακαδημία Αθηνών Κέντρου Ερεύνης της Αρχαιότητος και άλλων τινών διατάξεων. Άρθρ.1.-1.Ιδρύεται παρά τη Ακαδημία Αθηνών Επιστημονικόν Κέντρον Ερεύνης της Αρχαιότητος. 2.Σκοπός του Κέντρου είναι η έρευνα της Ιστορίας, της Τέχνης και του Πολιτισμού εν γένει της Ελληνικής Αρχαιότητος, εν συναφεία δε προς ταύτην και της Ρωμαϊκής. 3.Αι διατάξεις των παρ. 2, 3, και 4 του άρθρ. 2 του Ν.Δ. 4545/66 «περί τροποποιήσεως και συμπληρώσεως των «περί της Ακαδημίας Αθηνών ισχυουσών διατάξεων» εφαρμόζονται και επί του δια του παρόντος ιδρυομένου Κέντρου. Άρθρ.2.-1.Δια την λειτουργίαν του Κέντρου συνιστώνται κατά Κλάδους και Βαθμούς αι κάτωθι θέσεις: Κλάδος ΑΤ19. Μία θέσις Δ/ντού επί βαθμώ 2ω. 6 θέσεις Συντακτών επί βαθμοίς 7ω-3ω. Κλάδος ΜΕ1 Διοικητικού-Λογιστικού: Μία θέσις επί βαθμώ 10ω-6ω. 2.Αι διατάξεις των άρθρ. 4, 5, 6, 7, 8, του Ν.Δ. 4545/1966 εφαρμόζονται αναλόγως και επί του αντιστοίχου προσωπικού του ιδρυομένου Κέντρου. 3.Το επιστημονικόν προσωπικόν του Κέντρου λαμβάνει τας πάσης φύσεως αποδοχάς και επιδόματα, τα παρεχόμενα εκάστοτε εις το επιστημονικόν προσωπικόν των λοιπών Κέντρων Ερεύνης της Ακαδημίας Αθηνών. Άρθρ.3.-1.Τα απαιτούμενα ειδικά τυπικά προσόντα διορισμού εις τον εισαγωγικόν βαθμόν των θέσεων του επιστημονικού προσωπικού του Κέντρου ορίζονται συμφώνως προς τας διατάξεις  της παρ. 5 του άρθρ. 7 του Β.Δ. της 23/24.12.1955 «περί   εφαρμογής   του   Υπαλληλικού   Κώδικος επί των υπαλλήλων των Ν.Π.Δ.Δ.», μετά πρότασιν της Συγκλήτου της Ακαδημίας Αθηνών. (Μετά την σελ. 748,02(α) Σελ. 748,03 Τεύχος 659-Σελ. 107 609 Ακαδημία Αθηνών 31.Ι.α.24-25 2.Δια την προαγωγήν των Συντακτών του Κέντρου εις βαθμόν ανώτερον του 4ου εφαρμόζεται η διάταξις του άρθρ. 2 περίπτ. α΄ του Β.Δ. 245/1967 «περί ορισμού προσόντων δια την προαγωγήν των υπαλλήλων της Ακαδημίας Αθηνών και την πλήρωσιν των θέσεων Διευθυντών των Επιστημονικών Κέντρων αυτής». Άρθρ.4.-1.Επιτρέπεται, όπως κεναί οργανικαί θέσεις του επιστημονικού προσωπικού του Κέντρου πληρώνται δια μετατάξεως και εκ της Δημοσίας Μέσης ή Ανωτάτης Εκπαιδεύσεως ή και της Αρχαιολογικής Υπηρεσίας του Υπουργείου Πολιτισμού και Επιστημών, με τον ον κατέχει ο μετατασσόμενος βαθμόν, ή τον κατά το άρθρ. 38 του Ν.Δ. 3379/1955, ως ετροποποιήθη μεταγενεστέρως, αντίστοιχον και εφ’ όσον ούτος έχει τα προσόντα δια την κατάληψιν της, εις ην μετατάσσεται, θέσεως. 2.Η μετάταξις αύτη διενεργείται τη αιτήσει του μετατασσομένου και κατόπιν ητιολογημένης προτάσεως της Συγκλήτου, μετά γνώμην δε των οικείων Υπηρεσιακών Συμβουλίων και της οικείας Εφορευτικής Επιτροπής ή εν ελλείψει ταύτης του οικείου Ακαδημαϊκού επόπτου. Άρθρ.5.-Προς αντιμετώπισιν απροβλέπτων και επειγουσών αναγκών του ιδρυομένου Κέντρου δύνανται να προσλαμβάνονται επί συμβάσει ιδιωτικού δικαίου και δια χρονικήν διάρκειαν μέχρι 3 μηνών, εν συνόλω μέχρι 10, κατ’ έτος έκτακτοι συντάκται ή συνεργάται ή να συγκροτώνται συνεργεία εξ ειδικών προσώπων, δι’ αποφάσεως της Συγκλήτου της Ακαδημίας Αθηνών, εκδιδομένης μετά πρότασιν της Εφορευτικής Επιτροπής ή του Ακαδημαϊκού Επόπτου του Κέντρου. Εις την κατά τα ανωτέρω απόφασιν, δέον να αιτιολογήται, επαρκώς, το έκτακτον και το επείγον της ανάγκης, προς θεραπείαν της οποίας προσλαμβάνεται το εν λόγω προσωπικόν. Αι αποδοχαί του ως άνω προσωπικού καθορίζονται συμφώνως προς τας διατάξεις του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας». Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 748,04 Τεύχος 659-Σελ. 108 